Andijonda transformator yonib ketdi

FFV bergan tezkor xabarga ko`ra,  bugun tongda Andijondagi transformatorlardan biri yonib ketgan.
Chamasi soat 08:53da Andijon viloyati Andijon tumani Favqulodda vaziyatlar bo`limiga "Sultonobod" MFY hududida joylashgan  transformatorda yong`in sodir bo`layotganligi to`g`risida xabar kelib tushgan.
"Voqea joyiga 1 ta yong`in-qutqaruv ekipaji soat 09:01da  etib borgan,  hududiy elektr tarmoqlari korxonasi mutaxassislari tomonidan transformator elektr tarmog`idan uzilgandan so`ng yong`in soat 09:10da to`liq bartaraf etilgan",-deya ma`lumot berdi FVV.
 Hodisa oqibatida halok bo`lgan va jabrlanganlar yo`qligi aytiladi.
 "Hozirda yong`in sababi va keltirilgan zarar miqdori aniqlanmoqda",-deyiladi xabarda.